Afg‘onistonning Hirot shahrida yuz bergan portlash oqibatida kamida 10 kishi halok bo‘ldi. Bu haqda Al Jazeera politsiyaga tayangan holda xabar berdi. Ta’kidlanishicha, portlash politsiya boshqarmasi va 1200-yilda qurilgan Juma masjid yonida ro‘y bergan. Aniqlik kiritilishicha, portlovchi qurilma riksha aravasiga o‘rnatilgan bo‘lgan. “Tolibon” harakati vakillari ushbu hodisaga aloqalari yo‘q ekanini iddao qilishgan. Avvalroq Afg‘oniston prezidenti Ashraf G‘ani Kobul shahrida 31 may kuni yuk mashinasi portlatilishi orqali sodir etilgan terakt oqibatida qurbon bo‘lganlar soni 150 kishini tashkil qilgani haqida ma’lum qilgandi.